CELEX: 62018TA0565
Language: mt
Date: 2020-09-09 00:00:00
Title: Kawża T-565/18: Sentenza tal-Qorti Ġenerali tad-9 ta’ Settembru 2020 – P. Krücken Organic vs Il-Kummissjoni (“Dritt istituzzjonali – Rikors għad-danni – Kundizzjonijiet għall-istabbiliment tar-responsabbiltà mhux kuntrattwali tal-Unjoni – Arranġamenti għall-importazzjoni ta’ prodotti organiċi minn pajjiżi terzi – Organu privat ta’ kontroll – Kunċett ta’ superviżjoni xierqa fis-sens tal-Artikolu 33(3) tar-Regolament (KE) Nru 834/2007 – Regolament (KE) Nru 1235/2008 – Imputabbiltà tal-aġir”)

16.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 390/28
            
         
      Sentenza tal-Qorti Ġenerali tad-9 ta’ Settembru 2020 – P. Krücken Organic vs Il-Kummissjoni
      (Kawża T-565/18) (1)
      
      (“Dritt istituzzjonali - Rikors għad-danni - Kundizzjonijiet għall-istabbiliment tar-responsabbiltà mhux kuntrattwali tal-Unjoni - Arranġamenti għall-importazzjoni ta’ prodotti organiċi minn pajjiżi terzi - Organu privat ta’ kontroll - Kunċett ta’ superviżjoni xierqa fis-sens tal-Artikolu 33(3) tar-Regolament (KE) Nru 834/2007 - Regolament (KE) Nru 1235/2008 - Imputabbiltà tal-aġir”)
      (2020/C 390/39)
      Lingwa tal-kawża: il-Ġermaniż
      
         Partijiet
      
      
         Rikorrenti: P. Krücken Organic GmbH (Mannheim, il-Ġermanja) (rappreżentant: H. Schmidt, avukat)
      
         Konvenuta: Il-Kummissjoni Ewropea (rappreżentanti: B. Eggers, B. Hofstötter u A. Dawes, aġenti)
      
         Suġġett
      
      Talba bbażata fuq l-Artikolu 268 TFUE u intiża għall-kumpens għad-dannu li r-rikorrenti allegatament ġarrbet wara, minn naħa, l-allegat ksur min-naħa tal-Kummissjoni tal-obbligi tagħha taħt l-Artikolu 33(3) tar-Regolament tal-Kunsill (KE) Nru 834/2007 tal-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jemenda r-Regolament (KEE) Nru 2029/91 (ĠU 2007, L 189, p. 1; rettifiki fil-ĠU 2013, L 68, p. 61 u fil-ĠU 2014, L 300, p. 72) u, min-naħa l-oħra, ċertu aġir ta’ Ecocert SA u li huwa allegatament imputabbli lill-Kummissjoni.
      
         Dispożittiv
      
      
                  1)
               
               
                  Ir-rikors huwa miċħud.
               
            
                  2)
               
               
                  P. Krücken Organic GmbH hija kkundannata għall-ispejjeż.
               
            
         (1)  ĠU C 427, 26.11.2018.